THAI ลงนาม “Amazing Thai Taste” ส่งเสริมการท่องเที่ยวประเทศไทย
บริษัท การบินไทย จำกัด (มหาชน) หรือ THAI ร่วมลงนามบันทึกข้อตกลงความร่วมมือสานพลังประชารัฐ ส่งเสริมการท่องเที่ยวของประเทศไทย ในโครงการ Amazing Thai Taste มีผู้ร่วมลงนามจาก 37 หน่วยงาน
24 พ.ค. 2559


 
บริษัท การบินไทย จำกัด (มหาชน) หรือ THAI ร่วมลงนามบันทึกข้อตกลงความร่วมมือสานพลังประชารัฐ ส่งเสริมการท่องเที่ยวของประเทศไทย ในโครงการ Amazing Thai Taste มีผู้ร่วมลงนามจาก 37 หน่วยงาน
โดยมีนางกอบกาญจน์ วัฒนวรางกูร (ที่ 4 จากซ้าย) รัฐมนตรีว่าการกระทรวงการท่องเที่ยวและกีฬา เป็นหัวหน้าทีมภาครัฐ นายชนินทธ์ โทณวณิก (ที่ 5 จากซ้าย) รองประธานกรรมการ และประธานกรรมการบริหาร บริษัท ดุสิตธานี จำกัด (มหาชน) หรือ DTC เป็นหัวหน้าทีมภาคเอกชน และนางอุษณีย์ แสงสิงแก้ว(ที่ 7 จากซ้าย) รองกรรมการผู้อำนวยการใหญ่ หน่วยธุรกิจบริการการบิน เป็นผู้แทนบริษัท การบินไทยฯ ซึ่งจัดพิธีลงนามดังกล่าวโดยนายกลินท์ สารสิน (ที่ 6 จากซ้าย) ประธานกรรมการการท่องเที่ยวแห่งประเทศไทย รองประธานกรรมการหอการค้าไทยและสภาหอการค้าแห่งประเทศไทย คณะทำงานด้านการส่งเสริมการท่องเที่ยวและ MICE ในฐานะประธานโครงการ Amazing Thai Taste ณ โรงแรมดุสิตธานี กรุงเทพฯ
อนึ่ง การลงนามบันทึกข้อตกลงในครั้งนี้ เป็นความร่วมมือระหว่างภาครัฐ ภาคเอกชน และภาคส่วนที่เกี่ยวข้อง โดยมุ่งหวังในการส่งเสริมให้นักท่องเที่ยวบริโภคอาหารไทย ข้าวไทยและผลไม้ไทยมากขึ้น เพื่อกระจายรายได้สู่ภาคเกษตรกรรมและชุมชน ตลอดจนสร้างแบรนด์ของอาหารไทย ข้าวไทย ผลไม้ไทย ให้เป็น Premium Product เพื่อเพิ่มมูลค่าและเป็นที่แพร่หลายมากขึ้น ทั้งนี้ การบินไทยจะเป็นหน่วยงานสำคัญในการช่วยประชาสัมพันธ์เผยแพร่แบรนด์อาหารไทย ข้าวไทยและผลไม้ไทย ผ่านช่องทางการสื่อสารของการบินไทย เพื่อให้นักท่องเที่ยวชาวต่างชาติได้รับทราบถึงผลิตภัณฑ์ของไทย